Kunwar Bechain

Kunwar Bechain, opprinnelig Kunwar Bahadur Saxena, (født 1. juli 1942 i landbyen Umri i distriktet Moradabad i Britisk India, død 29. april 2021 i Ghaziabad) var en indisk poet som skrev på hindi. 

Han bodde i Ghaziabad i Uttar Pradesh. Han var leder av hindifakultetet på MMH College i Ghaziabad. 

Han døde 29. april 2021 av covid-19.

Han deltok på mange lyrikkevenementer India rundt, ikke minst på de typiske poesifestivalene som er kjent som «kavi-sammelan». Han var også med på SAB TVs poesiprogram Wah! Wah! Kya Baat Hai!.

Han var veileder for en annen fremstående hindidikter, Dr. Kumar Vishwas, da sistnevnte arbeidet med sin doktorgradsavhandling.

Referanser

Indiske lyrikere
Indiske forfattere
Personer fra Moradabad District i Uttar Pradesh
Dødsfall relatert til covid-19 i India
Forfattere ofre for covidpandemien